CELEX: 62013FN0072
Language: el
Date: 2013-07-15 00:00:00
Title: Υπόθεση F-72/13: Προσφυγή-αγωγή της 15ης Ιουλίου 2013 — ΖΖ κ.λπ. κατά Ευρωπαϊκού Ταμείου Επενδύσεων (ΕΤαΕ)

21.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/32
            
         Προσφυγή-αγωγή της 15ης Ιουλίου 2013 — ΖΖ κ.λπ. κατά Ευρωπαϊκού Ταμείου Επενδύσεων (ΕΤαΕ)
   (Υπόθεση F-72/13)
   2013/C 274/54
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: ΖΖ κ.λπ. (εκπρόσωπος: L. Levi, δικηγόρος)
   
      Καθού-εναγόμενο: Ευρωπαϊκό Ταμείο Επενδύσεων (ΕΤαΕ)
   
      Αντικείμενο και περιγραφή της διαφοράς
   
   Η ακύρωση των αποφάσεων που περιέχονται στα εκκαθαριστικά σημειώματα αποδοχών, περί εφαρμογής στους προσφεύγοντες-ενάγοντες της αποφάσεως του διοικητικού συμβουλίου του ΕΤαΕ με την οποία ορίστηκε μισθολογική αναπροσαρμογή 2,3% κατ’ ανώτατο όριο, της αποφάσεως του γενικού διευθυντή του ΕΤαΕ με την οποία ορίστηκε νέα κλίμακα αξιολογικής κατατάξεως που συνεπάγεται την απώλεια μισθού από 1 έως 2 %, σύμφωνα με τους προσφεύγοντες-ενάγοντες και της αποφάσεως της διευθύνουσας επιτροπής της ΕΤΕπ που καθόρισε κλίμακα αξιολογικής κατατάξεως η οποία συνεπάγεται την απώλεια μισθού από 1 έως 2 %, σύμφωνα με τους προσφεύγοντες-ενάγοντες, και αφετέρου το παρεπόμενο αίτημα να υποχρεωθεί το ΕΤαΕ να καταβάλει τη διαφορά αποδοχών καθώς και αποζημίωση.
   
      Αιτήματα των προσφευγόντων-εναγόντων
   
   Οι προσφεύγοντες-ενάγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις περί εφαρμογής στους προσφεύγοντες-ενάγοντες της αποφάσεως του διοικητικού συμβουλίου του ΕΤαΕ της 4ης Φεβρουαρίου 2013 με την οποία ορίστηκε μισθολογική αναπροσαρμογή 2,3% κατ’ ανώτατο όριο, της αποφάσεως του γενικού διευθυντή του ΕΤαΕ με την οποία ορίστηκε νέα κλίμακα αξιολογικής κατατάξεως που συνεπάγεται την απώλεια μισθού από 1 έως 2 %, κατά τους προσφεύγοντες-ενάγοντες, αποφάσεις οι οποίες απορρέουν από την απόφαση του διοικητικού συμβουλίου της ΕΤΕπ της 18ης Δεκεμβρίου 2012 που καθόρισε μισθολογική αναπροσαρμογή 2,3% κατ’ ανώτατο όριο και από την απόφαση της διευθύνουσας επιτροπής της ΕΤΕπ της 29ης Ιανουαρίου 2013 που καθόρισε κλίμακα αξιολογικής κατατάξεως η οποία συνεπάγεται την απώλεια μισθού από 1 έως 2 %, κατά τους προσφεύγοντες-ενάγοντες (οι αποφάσεις του ΕΤαΕ που μνημονεύονται ανωτέρω εμφανίστηκαν στα εκκαθαριστικά σημειώματα αποδοχών Απριλίου 2013) καθώς επίσης να ακυρώσει, ομοίως, κάθε απόφαση του ΕΤαΕ που περιλαμβάνεται στα μεταγενέστερα εκκαθαριστικά σημειώματα αποδοχών·
            
         
               —
            
            
               να υποχρεώσει το καθού-εναγόμενο να καταβάλει τη διαφορά αποδοχών που προκύπτει από τις προαναφερθείσες αποφάσεις του διοικητικού συμβουλίου του ΕΤαΕ και του γενικού διευθυντή του ΕΤαΕ της 4ης Φεβρουαρίου 2013, του διοικητικού συμβουλίου της ΕΤΕπ της 18ης Δεκεμβρίου 2012 και της διευθύνουσας επιτροπής της ΕΤΕπ της 29ης Ιανουαρίου 2013 σε σχέση με την εφαρμογή της κλίμακας αξιολογικής κατατάξεως «4-3-2-1-0» και της κλίμακας «νέοι υπάλληλοι»«5-4-3-1-0» ή, επικουρικώς, για τους προσφεύγοντες-ενάγοντες με βαθμολογία Α σε σχέση με την εφαρμογή της κλίμακας αξιολογικής κατατάξεως 3-2-1-0-0 και για τους προσφεύγοντες-ενάγοντες που εμπίπτουν στην κλίμακα «νέοι υπάλληλοι» σε σχέση με μια κλίμακα για τους νέους υπαλλήλους «4-3-2-0-0»· αυτή η διαφορά αποδοχών πρέπει να προσαυξηθεί με τόκους υπερημερίας από τις 15 Απριλίου 2013 και, στη συνέχεια, στις 15 εκάστου μηνός, μέχρι της πλήρους εξοφλήσεως, με επιτόκιο καθοριζόμενο στο επίπεδο του επιτοκίου της ΕΚΤ προσαυξημένου κατά τρεις μονάδες·
            
         
               —
            
            
               να υποχρεώσει το καθού-εναγόμενο να καταβάλει αποζημίωση για τη ζημία που υπέστησαν λόγω της απώλειας αγοραστικής δύναμης, η οποία αποτιμάται ex aequo et bono, προσωρινώς, στο 1,5% των μηνιαίων αποδοχών κάθε προσφεύγοντος-ενάγοντος·
            
         
               —
            
            
               να καλέσει το καθού-εναγόμενο, εν είδει μέτρου οργανώσεως της διαδικασίας, να προσκομίσει τα ακόλουθα έγγραφα, σε περίπτωση που δεν το πράξει εκουσίως:
               
                           —
                        
                        
                           την απόφαση του διοικητικού συμβουλίου του ΕΤαΕ σχετικά με την εναρμόνιση του καθεστώτος απασχολήσεως των υπαλλήλων του ΕΤαΕ της 24ης Σεπτεμβρίου 2001·
                        
                     
                           —
                        
                        
                           την απόφαση του ΕΤαΕ περί οργανώσεως της «κατάλληλης διαδικασίας» η οποία μνημονεύεται στην απόφαση του διοικητικού συμβουλίου του ΕΤαΕ σχετικά με την εναρμόνιση του καθεστώτος απασχολήσεως των υπαλλήλων του ΕΤαΕ της 24ης Σεπτεμβρίου 2001·
                        
                     
                           —
                        
                        
                           την απόφαση του διοικητικού συμβουλίου του ΕΤαΕ, κατ’ αρχήν της 4ης Φεβρουαρίου 2013, με την οποία ορίστηκε ο προϋπολογισμός για το προσωπικό για το έτος 2013·
                        
                     
                           —
                        
                        
                           την απόφαση του γενικού διευθυντή του ΕΤαΕ με την οποία ορίστηκε η καινούρια κλίμακα αξιολογικής κατατάξεως για το έτος 2013·
                        
                     
                           —
                        
                        
                           τα πρακτικά της συνεδριάσεως του διοικητικού συμβουλίου της ΕΤΕπ της 18ης Δεκεμβρίου 2012·
                        
                     
                           —
                        
                        
                           τα πρακτικά της συνεδριάσεως της διευθύνουσας επιτροπής της ΕΤΕπ της 29ης Ιανουαρίου 2013·
                        
                     
                           —
                        
                        
                           το σημείωμα της διευθύνσεως προσωπικού της ΕΤΕπ «personnel/ASP/2013-5» της 29ης Ιανουαρίου 2013·
                        
                     
                           —
                        
                        
                           τα Corporate Operational Plans 2013-2015 της ΕΤΕπ και του ΕΤαΕ
                        
                     
         
               —
            
            
               να καταδικάσει το ΕΤαΕ στα δικαστικά έξοδα.